**Kjøpekontrakt EASA-luftfartøy**

mellom

**……………………….. med org/fnr … … … (Selger)**

og

**……………………….. med org/fnr … … … (Kjøper)**

1. **Luftfartøyet**

Denne avtalen gjelder salg av følgende EASA-luftfartøy[[1]](#footnote-1) («Luftfartøyet») fra Selger til Kjøper:

Fabrikant: \_\_\_\_\_\_\_\_\_\_\_\_\_\_\_\_\_\_\_\_\_

Type og variant: \_\_\_\_\_\_\_\_\_\_\_\_\_\_\_\_\_\_\_\_\_

Typesertifikatnummer: \_\_\_\_\_\_\_\_\_\_\_\_\_\_\_\_\_\_\_\_\_

Fabrikasjonsår: \_\_\_\_\_\_\_\_\_\_\_\_\_\_\_\_\_\_\_\_\_

Registreringsnummer: \_\_\_\_\_\_\_\_\_\_\_\_\_\_\_\_\_\_\_\_\_

Større endringer (STC): \_\_\_\_\_\_\_\_\_\_\_\_\_\_\_\_\_\_\_\_\_

«Luftfartøyet» omfatter foruten fartøyet godkjent flygehåndbok, luftdyktighetsbevis («certificate of airworthiness»), sertifikat for inspeksjon av luftdyktighet («airworthiness review certificate»), individualisert og oppdatert vekt- og balanseoppgave, reisedagbøker, aktuelt vedlikeholdsprogram og øvrig dokumentasjon om luftfartøyets kontinuerlige luftdyktighet.

Luftfartøyet selges «som det er» ("as is") og skal for øvrig ha de funksjoner, egenskaper og kvaliteter som følger av Selgers spesifikasjoner og beskrivelser, slik disse er nærmere beskrevet i vedlegg 1 til denne avtalen.

Selger innestår for at Luftfartøyet tilfredsstiller eventuelle luftdyktighetspåbud fastsatt av konstruksjonsstaten («state of design») og Den europeiske Unions flysikkerhetsbyrå (EASA).

Med mindre annet fremkommer av vedlegg 1 til denne avtalen, innestår Selger for at Luftfartøyet er vedlikeholdt i henhold til vedlikeholdsprogram som oppfyller relevante krav i ML.A.302/M.A.302[[2]](#footnote-2), se vedlegg 2 til denne avtalen, og at det for øvrig er luftdyktig ved overdragelsen, jf. punkt 2.

Luftfartøyet overdras fri for heftelser. Selger skal således besørge at eventuelle heftelser registrert på Luftfartøyet i Norsk luftfartøyregister (NLR) eller i angjeldende utenlandsk realregister slettes i forbindelse med overdragelsen, jf. punkt 2.

1. **Levering og overdragelsestidspunkt**

Luftfartøyet skal overleveres og stilles til Kjøpers disposisjon på …………………….. (lufthavn/sted) den ….. (dato og klokkeslett), heretter benevnt «Overdragelsestidspunktet».

1. **Kjøpesum og betaling**

Som vederlag for Luftfartøyet skal Kjøper betale til Selger NOK ....... («Kjøpesummen»). Eventuelle lovpålagte avgifter kommer i tillegg.

Kjøpesummen forfaller til betaling på Overdragelsestidspunktet og skal innbetales til klientkonto ………….. i …. Bank som disponeres av advokat som partene har utpekt og bekoster i fellesskap.

Utbetaling fra advokatens klientkonto til Selger skal finne sted når Selger har fremlagt tilfredsstillende dokumentasjon fra vedkommende realregister for at Luftfartøyet er fri for heftelser og at Kjøper er registrert som eier (hjemmelshaver) i vedkommende luftfartøyregister.[[3]](#footnote-3)

Kjøper kan alternativt velge å betale med befriende virkning til Selgers bankkonto ………….. i …. Bank.

1. **Eiendomsrett og risiko**

Luftfartøyet blir Kjøpers eiendom når Kjøpesummen er betalt, jf. punkt 3.

Risikoen for Luftfartøyet går over fra Selger til Kjøper på Overdragelsestidspunktet, jf. punkt 2.

Dersom Luftfartøyet skal overføres fra én stats register til en annen i forbindelse med overdragelsen, hviler risikoen for registeroverføringen på Kjøper, herunder også risiko for avvikende rettsanvendelse hva angår felleseuropeiske bestemmelser om konstruksjon og vedlikehold.

1. **Registrering av overdragelsen i angjeldende luftfartøyregister**

Selger skal besørge utstedt gyldig flyskjøte for overdragelsen av Luftfartøyet, jf. vedlegg 3 til denne avtalen.

Kjøper skal sende melding om overdragelsen av Luftfartøyet til angjeldende luftfartøyregister[[4]](#footnote-4) straks Kjøper har overtatt eiendomsretten til Luftfartøyet.

Dersom Luftfartøyet skal overføres fra en EASA-stats register til en annen, skal Kjøperen besørge at kravene i ML.A.905/M.A.903 er oppfylt.

Dersom Luftfartøyet skal overføres fra en stat utenfor EASA-området til en EASA-stat, skal Kjøperen besørge at kravene i ML.A.906/M.A.904 er oppfylt.

1. **Registrering av overdragelsen hos vedkommende kommunikasjonsmyndighet**

Kjøper skal besørge at overdragelsen meldes inn til vedkommende kommunikasjonsmyndighet[[5]](#footnote-5) for utstedelse av ny radiotillatelse straks Kjøper har overtatt eiendomsretten til Luftfartøyet.

1. **Dokumentasjon om luftfartøyets kontinuerlige luftdyktighet – varsling av CAMO/CAO**

Selger skal besørge at dokumentasjon om luftfartøyets kontinuerlige luftdyktighet, jf. ML.A.305/M.A.305[[6]](#footnote-6), overføres til Kjøper sammen med Luftfartøyet i medhold av ML.A.307/M.A.307. Dersom Kjøper skal sette bort oppgaver knyttet til sikring av kontinuerlig luftdyktighet til en organisasjon for slik sikring (CAMO/CAO), kan Kjøper anmode om at Selger overfører dokumentasjon om luftfartøyets kontinuerlige luftdyktighet direkte til Kjøpers CAMO/CAO.

Dersom Selger har satt bort oppgaver knyttet til sikring av kontinuerlig luftdyktighet til en CAMO/CAO, skal Selger varsle Selgers CAMO/CAO om overdragelsen senest når Kjøper har overtatt eiendomsretten til Luftfartøyet.

1. **Kjøpers undersøkelsesplikt**

Kjøper skal foreta en forsvarlig undersøkelse av Luftfartøyet etter overtagelsen og uten ugrunnet opphold varsle Selger om eventuelle feil eller mangler ved Luftfartøyet.

1. **Mislighold**

Mislighold og misligholdsbeføyelser reguleres av kjøpslovens regler.

1. **Partenes representanter**

Dersom en part i denne avtalen ikke er en fysisk person, skal de(n) aktuelle parten(e) ved utskrift av firmaattest fra vedkommende enhetsregister[[7]](#footnote-7) (eventuelt supplert av fullmakt fra kompetent organ) bekrefte at parten kan undertegne på enhetens vegne.

1. **Tvister**

Partenes rettigheter og plikter etter denne avtalen bestemmes i sin helhet av norsk rett.

Dersom det oppstår uenighet mellom partene om tolkning eller rettsvirkninger av denne avtalen, skal partene først forsøke å bli enige gjennom forhandlinger og/eller mekling. Dersom en tvist ikke blir løst ved forhandlinger eller mekling kan hver av partene forlange tvisten avgjort med endelig virkning ved norske domstoler.

Selgers forretningsadresse er verneting.

**Sted og dato:**

---------------------------------------

 ……………………………. (Selger) ……………………………. (Kjøper)

1. Luftfartøy som *ikke* omfattes av vedlegg I til forordning (EU) 2018/1139 eller artikkel 2 (8). [↑](#footnote-ref-1)
2. Se vedlegg I til forordning (EU) nr. 1321/2014 [↑](#footnote-ref-2)
3. For norskregistrerte luftfartøy er Norges luftfartøyregister både realregister for luftfartøy og myndighet for registrering av luftfartøy. Andre stater kan ha skilt disse funksjonene. [↑](#footnote-ref-3)
4. For norskregistrerte EASA-luftfartøy skal meldingen sendes Norges luftfartøyregister. [↑](#footnote-ref-4)
5. For norskregistrerte luftfartøy skal meldingen sendes Nasjonal kommunikasjonsmyndighet. [↑](#footnote-ref-5)
6. Se vedlegg I til forordning (EU) nr. 1321/2014. [↑](#footnote-ref-6)
7. For norske juridiske personer er dette Enhetsregisteret i Brønnøysund. [↑](#footnote-ref-7)